**OBRAZAC ZA PRIJAVU TEME MAGISTARSKOG RADA**

|  |  |
| --- | --- |
| 1. **Naziv fakulteta** | Ekonomski Fakultet |
| 1. **Ime i prezime kandidata** | Ana Vuković 49/16 |
| 1. **Biografija kandidata** | Diplomirani ekonomista smjera Finansije. Prosječna ocjena nakon četvorogodišnjih studija 9,81. |
| 1. **Predloženi mentor** | Prof. dr Marko Marković |
| 1. **Naziv rada**   **Termin “adekvatnost” je malo neprecizan. Možda bolje:**  **“Analiza profitabilnosti finansijskih ulaganja….”** | Adekvatnost finansijskih ulaganja osiguravajućih kompanija u Crnoj Gori u periodu od 2008. – 2014. godine |
| 1. **Obrazloženje naziva rada** | Poslednjih godina, uloga osiguravajućih kompanija kao finansijskih posrednika sve više dobija na značaju. Osiguravajuće kompanije, naročito društva za životno osiguranje, plasiraju značajna finansijska sredstva na finansijska tržišta čime obezbjeđuju dodatnu likvidnost i maksimiziraju profit uz prihvatljiv nivo rizika. Oni investiraju u finansijske oblike imovine kako bi generisali gotovinske tokove neophodne za isplatu budućih odštetnih zahtjeva. U središtu istraživanja biće analiza adekvatnosti finansijskih plasmana osiguravača u Crnoj Gori u posmatranom periodu sa aspekta ostvarenih prinosa na uložena sredstva uz preuzeti nivo rizika. |
| 1. **Svrha/razlozi istraživanjai**   **cilj istraživanja i njegova realizacija po koracima** | Brojne empirijske i teorijske studije naglašavaju značaj osiguranja u ekonomiji i društvu i ukazuju da njihova uloga kao finansijskih posrednika doprinosi unapređenju konkurentnosti i efikasnosti alokacije kapitala.  Uz poređenje sa finansijskim plasmanima osiguravača na razvijenim finansijskim tržištima svrha rada je da prikaže nedovoljno razvijenu funkciju osiguravajućih kompanija kao institucionalnih investitora u Crnoj Gori, i njihovu konzervativnost prilikom ulaganja sredstava kapitala i sredstava tehničkih rezervi.  Cilj ovog rada je da ispita da li su finansijski plasmani osiguravajućih kompanija na domaćem tržištu kapitala, uz sva regulatorna i druga tržišna ograničenja koja su im nametnuta, predstavljala najbolje rešenje, bazirajući se prevashodno na osnovne odrednice investicionog portfolia-rizik i prinos.  Početni korak u realizaciji formulisanog cilja podrazumjeva izučavanje teorije vezane za ovaj segment poslovanja i analiza radova koji se bave sličnom problematikom. Naredni korak znači prikupljanje neophodnih podataka (kako za domaće tako i za razvijena finansijska tržišta), primarno finansijskih izvještaja osiguravajućih kompanija, izvještaja o stanju na tržištu osiguranja koje objavljuje Agencija za nadzor osiguranja i mišljenja ovlašćenog aktuara o poslovanju osiguravajućih kompanija, podataka koje objavljuje Centralna banka, kao i sva zakonska regulativa koja determiniše ovaj segment poslovanja. Naredni korak značiće obradu navedenih podataka koristeći različite ekonometrijske, finansijske i statističke metode koje će pomoći u pogledu zaključivanja o tendencijama ulaganja osiguravača u Crnoj Gori kao i identifikovanje optimalnog portfolija koristeći odgovarajući model (primjer- CAPM model-Standardni model za odeđivanje cijene uloženog kapitala) . Poslednji korak podrazumjeva prezentovanje dobijenih informacija i njihovo tumačenje s aspekta definisanog cilja. |
| 1. **Prethodni radovi** | Kočović, J., Antić, T. R., & Jovović, M. (2011). The impact of the global financial crisis on the structure of investment portfolios of insurance companies. Economic Annals, LVI, 191, 143-161.Gorter, J., & Bikker, J. A. (2011). Investment risk taking by institutional investors.Ćurak, M., Lončar, S., & Poposki, K. (2009). Insurance sector development and economic growth in transition countries. International Research Journal of Finance and Economics, 34(3), 29-41.Marović, Boris, Njegomir, Vladimir, Osiguravajuća društva u ulozi institucionalnih investitora, 26. susret osiguravača i reosiguravača Sarajevo, 2015 Kašćelan, Vladimir, Radulović, Boško, Osiguravajuće kompanija na finansijskom tržištu u regionu, 2008 Urošević, Branko, Božović, Miloš, Creating the environment for more efficient investment portfolios of insurance companies in Serbia, 2012 |
| 1. **Hipoteze/istraživačko pitanje tj. pitanja** | Da li su finansijski plasmani osiguravajućih kompanija na crnogorskom tržištu osiguranja u periodu od 2008. -  2014. godine predstavljala optimalna investiciona rešenja? |
| 1. **Ograničenja pri istraživanju** | Transparentnost podataka,  Odabrani investicioni horizont (pitanje koliko su godine neposredno nakon ostvarivanja svjetske finansijke krize reprezentativne u zaključivanju)  Promjenljivost zakonske regulative u posmatranom periodu |
| 1. **Sadržaj rada** | Struktura rada je sledeća:  Uvod  Metodološki aspekti izrade pristupnog rada (empirijski značaj, metode istraživanja, predmet istraživanja, ciljevi, vremenski period istraživanja, značaj i aktuelnost istraživanja)  U prvom poglavlju, prikazana je pozicija i uloga osiguravajućih kompanija na finansijskom tržištu, sa naglaskom na njihov doprinos u povezivanju suficitarnih i deficitarnih subjekata.  Drugo poglavlje bavi se sredstvima koje osiguravajuće kompanije plasiraju na finansijska tržišta, odnosno formiranjem rezervi u osiguranju.  Plasmani osiguravajućih kompanija na razvijenim finansijskim tržištima prikazani su u trećem poglavlju.  Četvrto poglavlje prikazuje funkcionisanje osiguravajućih kompanija kao finansijskih posrednika na domaćem tržištu osiguranja. Ovo poglavlje bavi se analizom investiranih sredstava u pogledu ostvarenog prinosa, oblicima finansijske imovine, rizicima sa kojim su bile suočene osiguravajuće kompanije i uz komparativnu analizu finansijskih plasmana osiguravača na razvijenim finansijskim tržištima daje odgovor na pitanje da li su ulaganja i deponovanja sredstava bila optimalna.  Zaključak  Literatura |
| 1. **Vrsta istraživanja (empirijskoili teorijsko) i obrazloženje** | U pitanju je empirijsko istraživanje jer se temelji na podacima iz realnog svijeta, i do zaključaka dolazi na osnovu njihove obrade i prilagođavanja svrsi istraživanja. |
| 1. **Istraživački pristup (eksploratorni, deskriptivni, eksplanatorni ili prediktivni) i obrazloženje** | Eksploratorni, budući da istraživanja omogućava bolje razumjevanja funkcionisanja osiguravača kao finansijskih posrednika na domaćem tržištu, ali i eksplanatorni pristup jer objašnjava determinante optimalnog portfolia u posmatranom periodu. |
| 1. **Istraživački pristup(induktivni, deduktivniili abduktivni) i obrazloženje** | Abduktivni pristup, jer nam teorija pomaže da formiramo polazne pretpostavke (o značaju konkretnog dijela poslovanja osiguravajućih kompanija) i usmjeri istraživanje u odgovarajućem pravcu, kao i da na adekvatan način interpretiramo zaključke, dok na drugoj strani induktivni pristup nam omogućava da na osnovu pojedinačnih posmatranja i analize prethodno navedenih podataka koji se odnose na konkretno tržište osiguranja, donesemo zaključke, tako da se koristi induktivno-deduktivni pristup. |
| 1. **Istraživački pristup (kvalitativniili kvantitativni) i obrazloženje** | Rad podrazumjeva i kvalitativni i kvantitativni pristup u istraživanju. Kvalitativni pristup odnosi se na analizu podataka ( prethodno pomenutih izvještaja, tekstova) u vidu opisivanja i komparacije ali se prednost daje kvantitativnom pristupu, jer se kroz različite metode i modele dolazi do rezultata koji govore o adekvatnosti plasmana i koji će se iskazati brojnim vrijednostima. |
| 1. **Kvalitativne istraživačke metode (eksperiment,anketa, arhivska analiza, istorijska analiza ili studija slučaja) i obrazloženje** | Istorijska analiza kako bi se analizirali različiti izvještaji kroz nekoliko godina posmatranja, statistike, baze publikovanih izvora i izvukla opšta zapažanja o posmatranim pojavama.  Kako bi se procijenili obrasci investiranja koristi se i metod intervjua koji je sproveden putem upitnika elektronskom poštom pri čemu su ispitane osiguravajuće kuće koje posluju na crnogorskom tržištu, konkretno stručna lica iz sektora Finansija i menadžment preduzeća. |
| 1. **Kvantitativne istraživačke metode(eksperiment, analitičke, statističke, ekonometrijske, optimizacione ili inteligentne) i obrazloženje** | Preovlađuje deskriptivna statistika, mjere centralne tendencije i mjere disperzije, prevashodno aritmetička sredina pri analizi učestanosti pojavljivanja u ukupnom broju posmatranja( konkretno- zastupljenost pojednih oblika hartija od vrijednosti u ukupnim plasmanima), i varijansa i standardna devijacija pri mjerenju rizicnosti ulaganja u pojedne oblike imovine. Koristiće se CAPM (Capital Asset Pricing Model) za određivanje teoretski odgovarajuće stope prinosa. |
| 1. **Podaci (kvalitativno istraživanje)** | Podaci su dobijeni pretraživanjem web sajtova konkretnih osiguravača kao i Agencije za nadzor osiguranja koja publikuje različite statističke izvještaje o poslovanju i stanju na tržištu, kao što su revizorski i finansijski izvještaji koji opisuju način i strategije investiranja kao i konkretna zakonska regulativa (zakoni i podazakoni) koji regulišu ovu oblast poslovanja. Podaci uglavnom služe induktivnom zaključivanju. |
| 1. **Podaci (kvantitativno istraživanje)** | Kvanitativni podaci o konkretnim iznosima sredstava kapitala i sredstava tehničkih rezervi koji predstavljaju sredstva koja se ulažu na finansijka tržišta. Uglavnom se radi o cross sectional podacima i vremenskim serijama u posmatranom peridou posmatranja koje takođe potiču uglavnom iz finansijskih i revizorskih izvještaja, i izvještaja ovlašćenog aktuara. |
| 1. **Očekivani rezultati istraživanja** | Očekuje se da će, usled prilično obazrivog obrasca investiranja, nepostojanja odgovarajućih modela upravljanja rizikom u osiguravajućim kompanijama, izuzetno ograničenim zakonskim okvirima i nedovoljno razvijenog finansijskog tržišta (oskudnosti odgovorajućih finansijskih instrumenata) u Crnoj Gori rezultat istraživanja pokazati da finansijski plasmani u posmatranom periodu nosu optimalni i ne predstavljaju najbolja investiciona rešenja. |
| 1. **Doprinos -prednosti u odnosuna prethodna istraživanja** | Ovaj rad u odnosu na prethodna istraživanja daje sliku o tome kako je svjetska ekonomska i finansijska kriza uticala na strukturu investicionog portfolija osiguravajućih kompanija u Crnoj Gori, budući da se analizira sedmogodišnji period nakon realizacije krize.  Prednost predstavlja i vremenski horizont posmatranja, u smislu dužeg perioda posmatranja u odnosu na prethodna istraživanja što daje potpuniju i realniju sliku posmatranog problema.  Posmatrana problematika u navedenom periodu na konkretnom uzorku do sada nije obrađena ili je nedovoljno obrađena u prethodnim istraživanjima.  Rezultati istraživanja predstavljeni su kvantitativno u smislu određivanja teorisjki optimalnog portfolia i odstupanja konkretnog investicionog portfolia osiguravača u posmatranom periodu od optimalnog. |